ดิฉันกำลังศึกษาวิธีคุมกำเนิดอยู่ค่ะ ว่าจะเลือกแบบไหนให้เหมาะสมกับตัวเอง อายุ22ปี น้ำหนัก60 เป็นคนอวบ ยังไม่เคยมีเพศสัมพันธ์ เป็นคนประจำเดือนมาไม่ปกติอยู่แล้วค่ะ ไม่สามารถนับรอบประจำเดือนได้ เพราะจะคลาดเคลื่อนตลอด ตอนนี้กำลังตัดสินใจคุมกำเนิดโดยลังเลระหว่างยาเม็ดคุมกำเนิด และ ยาฉีดคุมกำเนิดค่ะ 1.อยากถามแพทย์ว่าดิฉันควรเลือกแบบไหนดี ระหว่างยาเม็ดคุมกำเนิด หรือ ฉีดยาคุมกำเนิด ที่มีผลกระทบน้อยที่สุดทั้งด้านปัญหาต่างๆ เช่น ประจำเดือนผิดปกติ สิว ความอ้วน เป็นต้น 2.ถ้าทานยาคุมกำเนิดควรเลือกยี่ห้อไหนดีค่ะ และอยากทราบผลกระทบอาการข้างเคียงที่ตามมาหลังรับประทานยาคุมกำเนิด 3.ถ้าฉีดยาคุมกำเนิดควรเป็นแบบ 1เดือน หรือ แบบ3เดือนดีค่ะ อยากทราบผลกระทบของการฉีดยาคุม1เดือนและ3เดือนว่ามีความแตกต่างกันอย่างไร และควรเลือกฉีดยาคุมแบบไหนให้เหมาะกับตัวเอง และส่งผลกระทบต่อร่างกายน้อยที่สุด
สวัสดีค่ะจะขออนุญาตให้ข้อมูลแบบเป็นกลางนะคะ โดยจะตอบเป็นข้อๆ นะคะ1. หากมีปัญหาเป็นคนอวบ ประจำเดือนมาไม่ปกติ ต้องการลดปัญหาสิว อ้วน ประจำเดือนผิดปกติ แนะนำว่ายาเม็ดคุมกำเนิดจะประสบปัญหาต่างๆเหล่านี้น้อยกว่าค่ะ โดยจะทำให้ประจำเดือนสม่ำเสมอมากขึ้นค่ะ2. หากใช้ยาเม็ดคุมกำเนิด แนะนำให้ใช้แบบฮอร์โมนรวมค่ะ โดยสามารถใช้ยี่ห้อใดก็ได้ค่ะ สามารถสอบถามเภสัชกรได้ค่ะ3. การใช้ยาคุมกำเนิดแบบฉีดมีผลข้างเคียงเรื่อง น้ำหนักเพิ่มขึ้น บวมน้ำ ประจำเดือนมาไม่ปกติได้บ่อยกว่าค่ะทั้งนี้หากใช้ยาคุมกำเนิดแบบเม็ด จำเป็นต้องรับประทานยาควรรับประทานให้สม่ำเสมอติดต่อกันจึงจะได้ประสิทธิภาพดีค่ะ แต่การฉีดยาจะฉีดทุก 1-3 เดือนค่ะ เหมาะกับผู้ที่ไม่อยากทานยาหรือลืมบ่อยๆค่ะ หากต้องการข้อมูลเพิ่มเติมแนะนำให้สอบถามสูตินรีแพทย์หรือเภสัชกรค่ะ